ועדת הכספים, כנסת 15, פרוטוקול מספר 400, 2002-05-15 09:00

יעקב ליצמן: אני פותח את הישיבה.

יעקב ליצמן: על סדר יומנו עומדות תקנות הפיקוח על עסקי ביטוח, מי רוצה לדבר בעניין?

ידין ענתבי: מדובר בתיקון ובקיצור התקופה של דמי הביטוח מ-45 יום ל-30 יום בגין השבתת רכב.

ידין ענתבי: בעיקרון, זה תיקון טכני.

יעקב ליצמן: תסביר לי בבקשה מה זה בכלל "תיקון טכני".

ידין ענתבי: זה תיקון שהוא לא מהותי.

ידין ענתבי: צריך להבין שהיום כדי להשבית רכב לצורך הפחתת תשלום ביטוח חובה, צריכים להשבית אותו לפחות ל-45 יום.

ידין ענתבי: מי משבית את רכבו?

ידין ענתבי: אנשים שנוסעים למשל לחוץ לארץ.

יעקב ליצמן: אני רוצה לחזור ולומר שאנחנו דנים בתקנות הפיקוח על עסקי ביטוח (דמי ביטוח שרשאי מבטח לגבות ממבוטחים בביטוח רכב מנועי) (הוראת שעה) (תיקון), התשס"ב-2002.

יעקב ליצמן: למה כותבים כל פעם "(תיקון)", האם בגלל שזה תיקון לחוק?

שגית אפיק: אחרי שזה כבר נכנס לתקנות, זה כבר לא תיקון.

אמנון כהן: למה תמיד כתוב "(הוראת שעה)"?

שגית אפיק: כי זה לא קבוע.

סמדר אלחנני: הפלת"ד הזה ישתנה בעוד שנה.

שגית אפיק: זה לא פלת"ד.

שגית אפיק: פלת"ד זה פיצויים לתאונות דרכים, ואנחנו עוסקים בפיקוח על עסקי ביטוח.

סמדר אלחנני: אני רוצה להעיר שזה כן הפלת"ד, מכיוון שרק בפלת"ד מתערבת ועדת הכספים, והיא לא מתערבת בדברים אחרים.

שגית אפיק: זה מכוח חוק הפלת"ד, זה משהו אחר.

סמדר אלחנני: אבל עדיין יהיה שינוי מהותי בשוק ביטוח רכב חובה בעתיד הקרוב ותהיה תחרות, ואז חברות הביטוח יוכלו לקצר את התקופה גם ל-20 יום בלי שתהיה התערבות.

שגית אפיק: למעשה, זה לטובת המבוטחים.

טמיר כהן: צריך לציין שגם חברות הביטוח מסרו אתמול שהן בעד.

ידין ענתבי: כדי להפסיק לשלם את דמי הביטוח לתקופה מסוימת, חייבים להשבית את הרכב ל-45 יום לפחות.

ידין ענתבי: קיבלנו פניות ממבוטחים, מחברות שיש להן צי של מכוניות והן נפגעו בגלל קריסת התיירות, מבעלי אוטובוסים של תיירים, או מצרכנים פרטיים שרוצים להשבית את הרכב לתקופה קצרה יותר.

ידין ענתבי: לכן, אנחנו מציעים לקצר את מחסום ההשבתה מ-45 יום ל-30 יום.

ידין ענתבי: זאת הקלה למבוטחים.

שגית אפיק: למה רוצים שהתחולה תהיה רטרואקטיבית?

שגית אפיק: צריך לקבוע שהתחולה של התקנות תתחיל מהיום.

ידין ענתבי: אי אפשר לקבוע שהיא תהיה רטרואקטיבית.

ידין ענתבי: אפשר לקבוע שהתחולה תהיה החל מהאחד ביוני.

סמדר אלחנני: למה לא מהיום?

שגית אפיק: כי ייקח להם זמן לפרסם את זה ברשומות.

סמדר אלחנני: אבל אנשים נוסעים עכשיו לחוץ לארץ ומודיעים שהם משביתים את הרכב, אז למה לא להחיל את התקנות האלה כבר מהיום?

יעקב ליצמן: למה באמת שהן לא ייכנסו לתוקף באחד במאי?

שגית אפיק: סעיף התחולה לא יכול לחול רטרואקטיבית, אבל הוא יכול לחול החל מהיום.

יעקב ליצמן: אם כך, התקנות יחולו החל מה-15 במאי.

יעקב ליצמן: מי בעד תקנות הפיקוח על עסקי ביטוח (דמי ביטוח שרשאי מבטח לגבות ממבוטחים בביטוח רכב מנועי) (הוראת שעה) (תיקון), התשס"ב-2002?

יעקב ליצמן: מי נגד?

יעקב ליצמן: בעד – רוב נגד – אין נמנעים – אין תקנות הפיקוח על עסקי ביטוח (דמי ביטוח שרשאי מבטח לגבות ממבוטחים בביטוח רכב מנועי) (הוראת שעה) (תיקון), התשס"ב-2002 אושרו, ותחילתן תהיה ב-15 במאי 2002.

יעקב ליצמן: התקנות אושרו.

יעקב ליצמן: 2.

יעקב ליצמן: העברות תקציביות

יעקב ליצמן: אני ביקשתי רביזיה על ההחלטה שהתקבלה אתמול "להפיל" את פנייה מספר 76 לוועדה.

יעקב ליצמן: אני פונה לנציג משרד האוצר, האם יש לך מה להוסיף?

אסף רגב: אתמול הסברתי לכם במה מדובר.

יעקב ליצמן: מי בעד הרביזיה שאני הגשתי אתמול?

יעקב ליצמן: מי נגד?

יעקב ליצמן: בעד – רוב נגד – אין נמנעים - אין אושרה הרביזיה להחלטה שהתקבלה אתמול על פנייה 76 לוועדה.

יעקב ליצמן: הרביזיה אושרה.

יעקב ליצמן: מי בעד אישור פנייה מספר 76?

יעקב ליצמן: מי נגד?

יעקב ליצמן: בעד – רוב נגד – אין נמנעים – אין פנייה מספר 76 אושרה.

יעקב ליצמן: פנייה מספר 76 אושרה.

מיכאל נודלמן: אנחנו ביקשנו אתמול רשימה.

יעקב ליצמן: אמר לי אריאל, שהוא יעביר רשימה.

יעקב ליצמן: המשך בעמ' 7 3.

יעקב ליצמן: תקנות האגודות השיתופיות (אגרות), התשס"ב-2002

יעקב ליצמן: אני פונה לנציגה שמטפלת באגודות השיתופיות.

יעקב ליצמן: בבקשה תסבירי לנו מה את רוצה מאתנו.

איטה ילין: משהו מאד פשוט – שינוי העדכון.

איטה ילין: מכיוון שכל משרדי הממשלה עברו לעדכון חד-שנתי, גם אנחנו התבקשנו לעשות זאת.

איטה ילין: קיבלנו לכך את כל האישורים וגם את אישורו של שר האוצר.

יעקב ליצמן: מי מתנגד לזה?

יעקב ליצמן: האם כולם מסכימים לזה?

איטה ילין: כל אלה שהיינו צריכים לקבל מהם אישורים הסכימו לכך – אני מדברת על ועדת האגרות ועל שר האוצר.

יעקב ליצמן: אני מבין שזה עניין טכני.

איטה ילין: זה משהו טכני לחלוטין.

שגית אפיק: כמו שביצענו שינויים בנושא הנמלים.

יעקב ליצמן: אם כן, אנחנו עוברים להצבעה על תקנות האגודות השיתופיות (אגרות), התשס"ב-2002, מדובר על עדכונים.

יעקב ליצמן: מי בעד אישור התקנות?

יעקב ליצמן: בעד – 3 נגד – אין נמנעים – אין תקנות האגודות השיתופיות (אגרות), התשס"ב-2002 אושרו.

יעקב ליצמן: התקנות אושרו.

יעקב ליצמן: אנחנו עוברים לפנייה לוועדה בנושא חקלאות, פנייה מספר 81-80.

חיים פרננדס: יש פנייה שמטרתה להעביר סכום של 3,500,000 שקל בהרשאה להתחייב מסעיף 33 לסעיף 72, לטובת פעילות בינוי ביחידות משרד החקלאות.

מוסי רז: ראיתי את הפנייה הזאת כבר אתמול.

יעקב ליצמן: איזה פניות העברנו אתמול?

טמיר כהן: העברנו את פניות 13013 ו-13012.

אבשלום וילן: למה הפנייה הזאת לא אושרה אתמול?

יעקב ליצמן: לא היית אתמול בישיבה, אז לא היה לה אתמול רוב.

אבשלום וילן: על מה ההרשאה להתחייב?

חיים פרננדס: לפעילות בינוי ואחזקה של משרד החקלאות.

יעקב ליצמן: למה הפנייה הזאת לא אושרה אתמול?

טמיר כהן: כי לא היה רפרנט שייתן אתמול תשובה, וזאת היתה הבעיה.

אבשלום וילן: איזה בינוי יש שם, סטנדרטי?

חיים פרננדס: גם סטנדרטי וגם בחוות גלעד במחוז הדרום.

חיים פרננדס: מאחדים את משרד החקלאות במחוז הדרום בחוות גלעד, ולכן יש צורך באיזשהו תקציב.

אבשלום וילן: האם משרד החקלאות יוצא מבאר-שבע ועובר לחוות גלעד?

חיים פרננדס: כן.

אבשלום וילן: ומה תעשה הסוכנות היהודית, האם היא תישאר בבניין?

אבשלום וילן: מדובר בבניין יפה בלב העיר, שישבו בו גם אנשי משרד החקלאות וגם אנשי הסוכנות היהודית.

חיים פרננדס: את זה אני לא יודע, זה עניין של הסוכנות היהודית.

יעקב ליצמן: מי בעד פנייה מספר 81 – 80?

יעקב ליצמן: מי נגד?

יעקב ליצמן: בעד – 3 נגד – אין נמנעים – אין פנייה לוועדה מספר 81 – 80 אושרה.

יעקב ליצמן: הפנייה אושרה.

יעקב ליצמן: 4.

יעקב ליצמן: החלת דין רציפות על הצעת-חוק בנק ישראל (תיקון מס' 20) (ניהול מדיניות מוניטרית), התשנ"ט-1999

יעקב ליצמן: את חוק הנגידים יוזמת הממשלה.

יעקב ליצמן: יש חוק שיזמו חבר-הכנסת פורז וחבר-הכנסת שוחט לפני שנה, ויש גם חוק חדש שיזם חבר-הכנסת אמנון כהן והוא נמצא בשלב של קריאה טרומית.

יעקב ליצמן: אנחנו רוצים לקיים דיון אחד על כל החוקים ביחד.

יעקב ליצמן: אני כבר אומר לכם שצריך למזג את הצעת-החוק של חבר-הכנסת אמנון כהן בקריאה טרומית, כי היא ממש העתק מילה במילה של החוק של חבר-הכנסת שוחט.

שגית אפיק: אותה צריך למזג, ועל החוק השני צריך להחיל דין רציפות.

יעקב ליצמן: חבר-הכנסת שוחט דרש החלת דין רציפות.

יעקב ליצמן: הממשלה לא הביעה התנגדות, למרות שפעם אחת ניתנו לה 21 יום ואחר-כך שוב ניתנו לה 21 יום כדי לעשות זאת.

יעקב ליצמן: לכן אני בעד החלת דין רציפות במקרה הזה.

יעקב ליצמן: צריך להצביע על זה בוועדת הכספים.

שגית אפיק: ולהעביר את זה למליאה, ולערוך על זה הצבעה במליאה.

שגית אפיק: אתה תודיע למליאה על החלת רציפות ותיערך עליה הצבעה.

יעקב ליצמן: אני מניח שאני אוכל להביא את זה למליאה, אבל אם לא אהיה כאן, מישהו אחר מטעם ועדת הכספים יביא את זה להצבעה.

יעקב ליצמן: מי בעד החלת דין רציפות על הצעת-חוק בנק ישראל (תיקון מס' 20) (ניהול מדיניות מוניטרית), התשנ"ט-1999?

יעקב ליצמן: מי נגד?

יעקב ליצמן: הצבעה בעד – 3 נגד – אין נמנעים – אין הוחלט לאשר החלת דין רציפות על הצעת-חוק בנק ישראל (תיקון מס' 20) (ניהול מדיניות מוניטרית), התשנ"ט-1999.

יעקב ליצמן: תודה רבה, הוחלט לאשר את החלת דין הרציפות.

אבשלום וילן: בהצעת הממשלה יש כמה בעיות מאד גדולות, ולכן טוב שיש הצעות פרטיות.

מוסי רז: ההצעות של חברי-הכנסת שוחט ופורז הן טובות.

יעקב ליצמן: אני מציע שהכנסת תמנה שני אנשים לבנק ישראל.

אבשלום וילן: אם זה לוועדה המייעצת, אני מתנגד באופן עקרוני למעורבות הזאת.

יעקב ליצמן: לא מדובר בי.

יעקב ליצמן: למה שאדם כמו ישראל שטראוס, או יגאל ארנון, לא יוכל להתמנות?

יעקב ליצמן: אני לא מדבר עלינו כחברי-כנסת.

סמדר אלחנני: ליגאל ארנון יש ניגוד אינטרסים כזה גדול.

יעקב ליצמן: אז תפסת אותי במילה.

אבשלום וילן: כשטובת המדינה והמשק לנגד עינינו, אסור שדירקטורים מטעם הציבור יהיו חשודים בניגוד אינטרסים.

יעקב ליצמן: ומי מייצג את הציבור, אם לא אנחנו?

אבשלום וילן: אבל אנחנו גם מייצגים מגזרים, וזה דבר בעייתי.

יעקב ליצמן: אבל אנחנו יכולים למנות נציגים ושופטים.

אבשלום וילן: גם עם מינוי שופטים יש בעיה.

אבשלום וילן: לא אכפת לי שהממשלה תמנה את הדירקטורים, אבל הם חייבים להיות בלתי תלויים, לפי הגדרת החוק.

יעקב ליצמן: חברי-כנסת ימנו אדם שמוכר בציבור ככלכלן, כעורך-דין או כרואה חשבון.

אבשלום וילן: אמנם צריך להיות שיקול דעת ואסור שהמדיניות תמיד תהיה מנוגדת לממשלה, אבל מדיניות מוניטרית חייבת להיות עצמאית אל מול הממשלה בכל מקום בעולם.

יעקב ליצמן: אני הייתי מקבל כל מילה שאתה אומר, אם היא היתה חלה גם על השופטים.

יעקב ליצמן: אני לא יכול לדבר בשוויון נפש על האופן שבו דברים נעשים בתחום הזה.

יעקב ליצמן: אני עומד לקיים דיון על שופטי בית-המשפט העליון ועל תקציב הבריאות שלהם.

יעקב ליצמן: תודה רבה, אני נועל את הישיבה.